मेयर कप क्रिकेटमा बारा र पर्सा विजयी
दोस्रो मेयर कप टी–२० क्रिकेट प्रतियोगितामा बारा र पर्सा विजयी भएका छन् । मंगलबार रामजानकी अन्तराष्ट्रिय बहुउद्देश्य रंगशालामा भएको खेलमा दुबै टिम विजयी भएको हो ।  पहिलो खेलमा सप्तरीलाई पाँच विकेटले पर्सा टिम पराजित गरेका थिए ।
धनुषा — दोस्रो मेयर कप टी–२० क्रिकेट प्रतियोगितामा बारा र पर्सा विजयी भएका छन् । मंगलबार रामजानकी अन्तराष्ट्रिय बहुउद्देश्य रंगशालामा भएको खेलमा दुबै टिम विजयी भएको हो ।  पहिलो खेलमा सप्तरीलाई पाँच विकेटले पर्सा टिम पराजित गरेका थिए ।टस जितेर सप्तरी टिम पहिला ब्याटिङ गर्ने निर्णय गरेका थिए । मंगलवार विहान भएको खेलमा टस जितेर ब्याटिङ्ग राजेको सप्तरी २० ओभरमा ९ विकेटको क्षतीमा १ सय ३ रनको योगफल तयार पारेको थियो । सप्तरीका लागि सार्वधिक विकास दासले नटआउट १७ बलमा २८ रन, रोहन विक २७ बलमा १७ रन, अमित यादव १३ र अभिषेक कार्की १४ रन बनाए । पर्साका लागि बलिङ गरेका समसाद अलि मन्सुरी, नसरुदिन अन्सारी र अकुइब अन्सारीले दुई/दुई विकेट लिए । जवाफी ब्याटिङका लागि आएका पर्सा टिम १६ ओभर ५ बलमा पाँच विकेट गुमाएर लक्ष्य पुरा गरेको थियो । पर्साका ओपनर अकुइब अलि अन्सारीले सार्वधिक ३५ बलमा ३४ रन र मञ्जय महतोले १५ बलमा नटआउट २० रन बनाए । सप्तरीका लागि बलिङ गरेका विकास दासले दुई, अनिल यादव एक, पप्पु यादव एक र राहुल मण्डलले एक विकेट लिए । खेलको म्यान अफ दी म्याच पर्साका अकुब अलि अन्सारी घोषित भएका थिए । यस्तै, मंगलबार नै भएको दोस्रो खेलमा रौतहटलाई चार विकेटले बाराले पराजित गरेको छ । बाराले टस जितेर रौतहटलाई ब्याटिङको लागि आमन्त्रण गरेका थिए । रौतहट टिम निर्धारित ओभरमा ९ विकेट गुमाएर मात्र ९० रन बनाउन सके । रौतहटका लागि सार्वधिक आशिक झाले सात बलमा १७ रन, विजयी गुप्ता १४ रन, सुजित पटेल १४ र फिरोज आलमले नटआउट ११ रन बनाए । यस टिमका अन्य खेलाडीले दोहोरो अंकमा रन बनाउन सकेनन् । बाराका लागि कसिलो बलिङ गरेका पवन सराफले चार ओभरमा आठ रन खर्चेर तीन विकेट, निखिल सिंहले चार ओभरमा ११ रन खर्चेर तीन विकेट, अरनिको यादव एक र भुलावन सहनीले एक विकेट लिए । जवाफी ब्याटिङका गर्दै बाराले १३ ओभर एक बलमा ६ विकेट गुमाएर लक्ष्य पुरा गरेका थियो । बाराका लागि सार्वधिक अरनिको यादवले नटआउट २५ बलमा ३८ रन र ओपनर शाहिल पटेलले १७ बलमा २९ रन बनाए । रौतहटका लागि बलिङ गरेका अभिषेक झा तीन र अरविन्द बैठाले दुई विकेट लिए । यस खेलको म्यान अफ दी म्याच बाराका अरनिको यादव घोषित भएका थिए ।